**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 597**

от заседание на Общинския съвет,

проведено на 30.09.2021 г., Прот. № 36

**ОТНОСНО:**Даване на съгласие за продажба, чрез публичен търг с тайно наддаване, на недвижим имот, представляващ поземлен имот с идентификатор 65766.56.58, с адрес: гр. Свищов, местност „Калището“

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 34, ал. 4 и чл. 35, ал. 1 от Закона за общинската собственост (ЗОС), чл. 26 от Наредбата за реда за придобиване, управление и разпореждане със собствеността на община Свищов (НРПУРСОС), във връзка с докладна записка с рег. индекс № 08-00-1507/15.09.2021 г. от дирекция „Управление на собствеността и стопански дейности“ и предложение с Вх. № 1081/17.09.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

**І.**Дава съгласие **за продажба, чрез публичен търг с тайно наддаване, на недвижим имот**, актуван с Акт за частна общинска собственост № 9130/19.08.2021 г., вх. рег. № 2210, том 7, акт № 89, вписан на 20.08.2021 г. в Служба по вписванията - гр. Свищов, представляващ поземлен имот с идентификатор 65766.56.58 (шест пет седем шест шест точка пет шест точка пет осем), с площ 1000 кв. м. (хиляда квадратни метра), с начин на трайно ползване: Друг вид трайно насаждение, с предназначение на територията: Земеделска, категория на земята: 6 (шеста), предишен идентификатор: 65766.56.45, номер по предходен план: 056007, с адрес: гр. Свищов, местност „Калището“, при граници: 65766.56.57, 65766.56.17, 65766.56.59, 65766.56.55 по кадастрална карта и кадастрални регистри, одобрени със Заповед № РД-18-10/12.02.2009 г. на Изпълнителен директор на АГКК, последно изменение на кадастралната карта и кадастрални регистри, засягащо поземления имот е от 25.08.2021 г., **при начална тръжна цена – 1 384 лв. (хиляда триста осемдесет и четири лева), без ДДС,** представляваща пазарната цена, определена от оценител на имоти по реда на чл. 41, ал. 2 от ЗОС на недвижимия имот.

**ІІ.**В изпълнение на Решението по т. I, възлага на Кмета на община Свищов да предприеме необходимите действия по реда на ЗОС и НРПУРСОС.

**МОТИВИ:** Във връзка с приетата от Общински съвет – Свищов „Стратегия за управление на общинската собственост в община Свищов за мандат 2019-2023 г.“, с докладна записка до Кмета на община Свищов с рег. индекс № 08-00-1507/15.09. 2021 г. от дирекция „Управление на собствеността и стопански дейности“ е сведена информация относно постъпило заявление (рег. индекс № 94-М-294/18.06.2021 г.) от Е. Г. А., с което e проявен инвестиционен интерес относно закупуване на имот с идентификатор 65766.56.58 (частна общинска собственост), стар имот № 056007, находящ се в гр. Свищов, местност „Калището“ по кадастрална карта и кадастрални регистри.

В същото се моли, при съгласие от страна на Община Свищов, да бъде започната процедура за продажба на посочения имот. С приходна квитанция № 0000131122/18.06.2021 г. лицето е платило такса в размер на 20 лв. в полза на Община Свищов с основание: Молба за започване на производство по продажба на общински имот.

След постъпване на инвестиционното намерение е извършена документална проверка, както следва:

С Решение № 61, Протокол № 10/28.05.1966 г. на ИК на OбНС Свищов е предоставен за ползване полски имот 056007 в местност „Чамурлука“ (нива 1,400 дка) на Александър Борисов Висоцки на основание Протокол от 01.06.1966 г. за въвод във владение.

Със Заповед № ОА 04-689/07.02.2018 г. на Областен управител на област Велико Търново е одобрен планът на новообразуваните имоти за местност „Калището“, к. е. 155 по картата на възстановената собственост, съответстваща на ПИ с идентификатор 65766.56.45, като от имот № 056007 е образуван нов поземлен имот с идентификатор 65766.56.58.

В кадастралния регистър на имотите към одобрения план като собственик на имот 65766.56.58 е записан „стопанисва община“.

Имот с идентификатор 65766.56.58 (номер по предходен план 056007) не фигурира в списъка на засегнатите имоти към плана т. е. няма бивш собственик.

А. Б. В., (правоимащ ползвател) по параграф 4 от Закона за собствеността и ползването на земеделските земи (ЗСПЗЗ) e подал заявление с вх. № 463/27.05.1992 г. за придобиване правото на собственост на имот № 056007.

Община Свищов с писмо с изх. № 08-00-1021/28.06.2021 г. е отправила покани към Е. А. В. и В. А. С., като наследници на А. Б. В. на основание § 4 л от ЗСПЗЗ, във връзка с §31, ал. 1 и ал. 2 от Правилника за приложение на закона за собствеността и ползването на земеделските земи (ППЗСПЗЗ) да подадат заявление с искане за изготвяне на оценка на земеделска земя – имот с идентификатор 65766.56.58, за да я придобият в собственост. В законоустановения едномесечен срок от дата на получаване на уведомителното писмо (получено е на 05.07.2021 г. с обратна разписка) не е подадено искане за изготвяне на оценка от наследниците на А. Б. В. и придобиване в собственост на имота.

Обектът на инвестиционното намерение (рег. индекс № 94-м-294/18.06.2021 г.) представлява поземлен имот с идентификатор 65766.56.58 (шест пет седем шест шест точка пет шест точка пет осем), с площ 1000 кв. м. (хиляда квадратни метра), с начин на трайно ползване: Друг вид трайно насаждение, с предназначение на територията: Земеделска, категория на земята: 6 (шеста), предишен идентификатор: 65766.56.45, номер по предходен план: 056007, с адрес: гр. Свищов, местност „Калището“, при граници: 65766.56.57, 65766.56.17, 65766.56.59, 65766.56.55 по кадастрална карта и кадастрални регистри, одобрени със Заповед № РД-18-10/12.02.2009 г. на Изпълнителен директор на АГКК, последно изменение на кадастралната карта и кадастрални регистри, засягащо поземления имот е от 25.08.2021 г.

Имотът е актуван с Акт за частна общинска собственост № 9130/19.08.2021 г., вх. рег. 2210, том 7, акт № 89, вписан на 20.08.2021 г. в Служба по вписванията - гр. Свищов.

Данъчната оценка на имота е 169.10 лв. (сто шестдесет и девет лева, десет стотинки) съгласно удостоверение (изх. № 5408001836/12.08.2021 г.).

**Същият е посетен на място и се констатира, че не се ползва и обработва от дълги години. Обрасъл е с храсти и саморасли диворастящи дървета.**

**Продажбата на същия е необлагаема сделка по ЗДДС (Имотът е земеделска земя). Същата е законово реализируема** на основание чл. 34, ал. 4 и чл. 35, ал. 1 от Закона за общинската собственост (ЗОС) и чл. 26 от Наредбата за реда за придобиване, управление и разпореждане със собствеността на община Свищов (НРПУРСОС), **след решение на Общински съвет**.

Съгласно изготвена експертна оценка, справедливата пазарна стойност на имота е 1 384 лв. (хиляда триста осемдесет и четири лева), без ДДС, включваща стойността на земята и на трайните насаждения и подобрения.

 С оглед на постъпилото инвестиционно намерение, както и с оглед на включването на имота като обект пореден номер № 75 от точка А на раздел ІІІ на „Годишна програма за управление и разпореждане с имоти, общинска собственост през 2021 година”, приета с Решение № 394/25.02.2021 г., Протокол № 25 на Общински съвет - Свищов, с горепосочената докладна записка е изложено становище, че **продажбата на въпросния имот е необлагаема сделка по ЗДДС (Имотът е земеделска земя), като същата е законово възможна** **чрез публичен търг или публично оповестен конкурс.**

Като допълнителен мотив, продажбата е дефинирана като приходоизточник за общинския бюджет за 2021 г.

В заседанието участват 28 общински съветници.

Гласували “За” – 28, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/